EEN - Hrvatska

Seminar: Uspješno poslovanje na njemačkom tržištu
2018-10-25 15:56 (Europe/Zagreb)
Hrvatska gospodarska komora u suradnji s Njemačko-hrvatskom industrijskom i trgovinskom komorom poziva vas na Izvozni forum o tome kako poslovati na njemačkom tržištu. Događanje će se održati 25. listopada 2018. u prostorijama Hrvatske gospodarske komore, s početkom u 9:00 sati.
Ne propustite ovu jedinstvenu priliku, s obzirom da na jednome mjestu možete doznati sve što je potrebno za pokretanje poslovanja u Njemačkoj – primjerice, o otvaranju podružnice, zapošljavanju djelatnika te njemačkim zakonima i porezima. Na forumu ćete moći dobiti odgovore i na sva relevantna pravna i porezna pitanja koja bi vam olakšala odluku o izlasku na njemačko tržište.
Rok za prijavu je 20. listopada.
Kotizacija: sudjelovanje je besplatno uz obveznu prijavu na obrascu u nastavku. Program događanja možete pogledati ovdje
Radni jezici: hrvatski i engleski
Veselimo se Vašem dolasku!

HUNGAROMEDICA 2018, B2B poslovni razgovori, 12.10.2018., Budimpešta
2018-10-12 15:36
U povodu izložbe HUNGAROMEDICA gdje je zastupljena zdravstvena i medicinska tehnologija, Mađarska nacionalna trgovačka kuća i Europska poduzetnička mreža Budimpešta, održat će međunarodni partnerski događaj koji će se održati na HUNGEXPO sajmu u Budimpešti. To je jedinstvena platforma za razmjenu inovativnih tehnologija, iniciranje suradnje i pronalaženje novih međunarodnih poslovnih partnera. Sudionici mogu zatražiti unaprijed dogovorene sastanke u skladu s njihovim interesima. Sudjelovanje je u potpunosti besplatno. Web stranicu izložbe možete naći putem poveznice.
Događanje je namijenjeno: tvrtkama, sveučilištima i istraživačkim organizacijama koje su aktivne u sektoru zdravstva, proizvođačima medicinske tehnologije i uređaja, distributerima, zdravstvena i bolnička tehnologija, digitalno zdravlje, farmaceutskim proizvođačima, organizacijama za klinička istraživanja, stomatološkim tvrtkama, proizvođačima, distributerima i organizacijama.Zašto sudjelovati?Kao kupac – imate mogućnost pronaći kvalificirane europske dobavljače tijekom učinkovitih jedan na jedan sastanakaKao voditelj tržišta / prodaje – imate mogućnost pronaći nove europske kupceKao programer proizvoda – imate mogućnost pronaći partnere kako biste razgovarali o novim tehnologijama i inovativnim rješenjima.Prijaviti se možete do 5.10.2018. godine putem poveznice.

Kontakt u HGK:
Mijo Kovačević 01/4561763mkovacevic@hgk.hr

Match@RuhrSummit2018, B2B razgovori u Bochumu, 11.10. - 12.10.2018.
2018-10-11 12:55 - 2018-10-12 12:55
Posjetite RuhrSummit 2018, najveću startup konferenciju na Ruhrskom području. Konferencija će biti još više ekscentrična i raznovrsnija nego ikada do sad.Svjetski stručnjaci će prezentirati najnovije trendove i tehnologiju. Tu je i mogućnost sudjelovanja u radionicama gdje će stručnjaci odgovarati na pitanja mladih poduzetnika i pomoći im u rješavanju njihovih problema.

Za vrijeme konferencije će se održati B2B razgovori pod nazivom Match@RuhrSummit2018. Razgovori će biti prije dogovoreni u trajanju od 15 minuta u posebnom prostoru. Potrebno se samo registrirati i predstaviti svoju tvrtku te odabrati partnere koji su Vama zanimljivi. Sudjelovanje u B2B razgovorima je besplatno, ali je zato potrebno kupiti kartu za RuhrSummit konferenciju.
Za B2B razgovore se možete prijaviti putem ove poveznice. Prijave su otvorene do 12.10.2018.Kartu za konferenciju možete kupiti putem ove poveznice.
Kontakt u HGK:
Mijo Kovačević 01/4561763mkovacevic@hgk.hr

B2B poslovni razgovori na Međunarodnom sajmu turizma u Novom Sadu (IFTiNS), 4.-5.10.2018.
2018-10-04 11:15 - 2018-10-05 11:15
Europska poduzetnička mreža (EEN) i Novosadski sajam organiziraju B2B poslovne razgovore koji će se održati 4. – 5.10.2018. u sklopu 51. međunardonog sajma turizma.
Sudjelovanje na B2B poslovnim razgovorima je besplatno, a registrirati se možete, najkasnije do 30.9.2018., putem poveznice.
Ovaj sajam (IFTiNS) je 2017. godine okupio više od 500 sudionika i 170 izlagača iz Austrije, Bosne i Hercegovine, Crne Gore, Hrvatske, Mađarske, Makedonije, Republike Srpske, Rumunjske, Slovenije i Srbije. Također, široj publici su bili predstavljeni proizvodi i usluge iz SAD-a, Finske, Francuske, Italije, Litve, Njemačke i Švedske. Ove godine IFTiNS uvodi dva različita programa, B2B poslovne razgovore i ciljane kupce.
Područja djelovanja: zdravstveni turizam/spa i wellness, turizam regija, gradova i općina, gastro i etno turizam, seoski turizam, nautički turizam, planinski turizam, tematske rute, MICE turizam (turizam susreta), turizam posebnog interesa

Kontakt u HGK:
Mijo Kovačević 01/4561763mkovacevic@hgk.hr

MALA ŠKOLA PODUZETNIŠTVA ZA ŽENE, Zagreb, 3.-24.10.2018.
2018-10-03 14:01 - 2018-10-24 14:01
Hrvatska gospodarska komora – Europska poduzetnička mreža Hrvatske i i Međunarodna mreža poslovnih žena organiziraju Ciklus radionica na temu MALA ŠKOLA PODUZETNIŠTVA ZA ŽENE.Cilj ovih radionica je pružiti sadašnjim i budućim poduzetnicama nova znanja i vještine u kreiranju vlastitog poduzeća. Žene koje će tek krenuti u poduzetništvo, dobit će pregled informacija i praktičnih savjeta koje su im potrebne za tako veliki korak. Žene koje su već vlasnice tvrtki i potrebna su im neka nova znanja i vještine dobit će savjete kako da budu još bolje u svom poslu.

Predavačice na radionicama su u poduzetništvu već duži niz godina pa iz svog iskustva mogu dati odgovore isplati li se upuštati u poduzetništvo i zašto, a također su i članice Međunarodne mreže poslovnih žena te aktivno rade na osnaživanju i promicanju ženskog poduzetništva.
Mala škola poduzetništva za žene obuhvaća ciklus od 4 dana predavanja i praktičnog rada koje će se održavati srijedom u Hrvatskoj gospodarskoj komori na Rooseveltovom trgu 2, Zagreb.
Detaljan program radionica možete pronaći ovdje te se online prijaviti putem poveznice PRIJAVA.
Sudjelovanje na radionicama je besplatno, a bit će omogućeno onima koje se prijave za cijeli ciklus i dostave svoje prijave najkasnije do 21. rujna 2018. godine. Zbog ograničenog broja mjesta molimo sve zainteresirane da što ranije pošalju svoju prijavu, a registracija sudionica obavljat će se sukladno redoslijedu zaprimanja prijavnica. Potvrda sudjelovanja stići će na adresu elektroničke pošte prijavljenih.
Žene koje odslušaju sva četiri predavanja i odrade sve vježbe, nakon cijelog ciklusa dobit će diplome.

Kontakt u HGK:
Mijo Kovačević 01/4561763mkovacevic@hgk.hr

Druga konferencija Žene u poduzetništvu, 27.9.-28.9.2018., Banja Luka
2018-09-28 15:55 - 2018-09-29 15:55
Druga konferencija Žene u poduzetništvu je međunarodno okupljanje poslovnih žena iz svih područja gospodarske aktivnosti. Ciljani sudionici konferencije su žene poduzetnici iz zemalja regije. Samo sudionici na konferenciji mogu sudjelovati u poslovnim razgovorima. Registracija će tek biti dostupna putem poveznice do 21.09.2018.Rok za dogovor sastanaka je do 26.09.2018.
Konferencija ima naglasak na spajanju žena poduzetnica, iz različitih zemalja, koje dolaze iz sektora elektronike, IT i telekomunikacija, industrijske proizvodnje, materijala i transporta, a također i onih koje su zainteresirane za komunikaciju i promociju industrijskih proizvoda. Ovo događanje je organizirano uz poslovni forum koji je usmjeren na teme i aktivnosti namijenjene promicanju važnosti žena u poslovanju. Osim malih i srednjih poduzeća, forum će okupiti organizacije za podršku poslovanju, tijela državne uprave i akademske zajednice zainteresirane za žensko poduzetništvo.

Događanje organizira Europska poduzetnička mreža (EEN) na čelu s EEN konzorcijem iz Republike Srpske, a u suradnji s EEN predstavnicima sa zapadnog Balkana i susjednih zemalja.
Poslovni razgovori će se održati 28.9.2018. te će omogućiti sudionicima da izravno promoviraju ženske aktivnosti, proizvode i usluge, ostvaruju nove poslovne kontakte te da pronađu poslovne partnere.
Glavni cilj ovog događanja je spojiti žene poduzetnice iz Bosne i Hercegovine s poduzetnicama iz drugih zemalja iz sljedećih sektora: poljoprivreda, metaloprerađivačka industrija, drvna industrija i graditeljstvo, tekstil, automobilska industrija, IT, plastika i proizvodi od plastike, turizam.
Konferencija će uključivati motivacijski govor o pitanjima i osnaživanju žena u poslovanju te panel na kojemu će biti diskusije u kojima će se promicati iskustva poslovnih žena iz zemlje i regije. Nakon toga održat će se bilateralni sastanak i potpisivanje sporazuma o suradnji između udruga poslovnih žena.

Kontakt u HGK:
Mijo Kovačević 01/4561763mkovacevic@hgk.hr

Brokerage@Euro Bio High Tech 2018 - poslovni razgovori, Trst, 26.-27.9.2018.
2018-09-26 15:41 - 2018-09-27 15:41
Poslovni razgovori su organizirani u okviru Euro Bio High Tech sajma (više informacija putem poveznice) koji je prvi sajam ikad posvećen inovacijama u biomedicinskom sektoru, biotehnologiji i bioinformatici u srednjoj i istočnoj Europi te području Balkana.Inovacije favoriziraju potragu za najsuvremenijim rješenjima u području zdravstva.
U gradu Trstu je sjedište Cluster Smart Healtha te zahvaljujući povlaštenom zemljopisnom i strateškom, političkom i ekonomskom položaju, grad favorizira izravan kontakt s državama srednje i istočne Europe.
Naglasak je na povezivanju tvrtki, koje se bave djelatnostima iz sektora Bio High Tech, sa sveučilištima, istraživačkim centrima, sustavima zdravstvene i socijalne skrbi, financijskim ustanovama i tijelima za obuku i komunikaciju koja djeluju u području zdravstva kako bi se stvorile nove poslovne prilike.

Promicanje suradnje između istraživačkih, zdravstvenih i socijalnih usluga u srednjoj i istočnoj Europi te na području Balkana kako bi se razvili istraživački projekti u sektoru prekogranične medicinske znanosti.
Godišnji događaj na kojem se regionalne i nacionalne institucije te one iz srednje i istočne Europe i Balkana mogu susresti, dijeliti i otkrivati nove primjene, tehnologije i procese, također povezane s digitalnom inovacijom, kako bi se poboljšala učinkovitost njihovih zdravstenih i socijalnih usluga.
Ciljanje skupine:
– odjeli za tehnološki transfer iz bolnica i istraživačkih centara– kupci i zastupnici nabave farmaceutskih tvrtki– odjeli za kupnju– laboratoriji za analizu koji djeluju samostalno ili u okviru sporazuma sa Zavodom za javno zdravstvo– trgovci na veliko i distributeri medicinskih uređaja i opreme za analizu – zdravstveni tehničari koji rade u biomedicinskim laboratorijima– EGAS: ovlast za centralizirano upravljanje zajedničkim uslugama– rehabilitacijski centri, domovi za njegu, privatne bolnice– tvrtke koje se bave kozmetikom i dodacima prehrani– investitori, životno osiguranje
Za poslovne razgovore se možete prijaviti do 25.9.2018. putem poveznice.
Kontakt u HGK:
Mijo Kovačević 01/4561763mkovacevic@hgk.hr

Poslovni razgovori na Regionalnom poslovnom forumu, Novi Sad, 26. rujna 2018.
2018-09-26 14:40 - 2018-09-27 14:40
Skupština europske regije i Skupština autonomne pokrajine Vojvodina u suradnji s vladom Autonomne pokrajine Vojvodina, Razvojnom agencijom Vojvodina i Europskom poduzetničkom mrežom Srbija organiziraju Međunarodne poslovne razgovore koji će se održati u Novom Sadu za vrijeme Regionalnog poslovnog foruma, 26. rujna 2018.
Regionalni poslovni forum vam nudi prostor za razmjenu ideja i kreativnog razmišljanja kako bi se spojili s drugim tvrtkama i institucijama, koje podupiru male i srednje poduzetnike, te unaprijedili poslovnu klimu.
Zastupljeni sektori:
Poljoprivreda i hrana
Metaloprerađivačka industrija
Turizam

B2B@rbf2018 promovira poslovnu suradnju diljem regije, uključujući trgovinske i proizvodne ugovore, zajednička ulaganja i zajedničke pristupe trećim tržištima kao i razmjenu tehnologije, know-how-a i suradnje na projektima u pogledu konkurentnosti i inovacija, financiranih od strane EU i drugih tijela.
Zašto sudjelovati?
Međunarodni poslovni razgovori pružaju dodatnu potporu tvrtkama da pronađu međunarodnog partnera na Forumu. Sudionicima se nudi da izaberu svog potencijalnog partnera prema njihovim potrebama i informacijama o partnerovom poslovanju i interesima. Zatim se to pretvara u popis sastanaka u točno određeno vrijeme i mjesto. Svaki sudionik dobiva svoj personaliziran popis sastanaka najkasnije dan prije događanja.
Sudjelovanje na ovom događanju je besplatno.
Kako se prijaviti? Molimo prijavite se putem poveznice.

Organizator je osigurao prijevoz iz zračne luke Beograd do Novog Sada. Ukoliko ste zainteresirani za uslugu prijevoza molimo da isto potvrdite do 22. rujna 2018. na mail adresu organizatora:rbf2018@skupstinavojvodine.gov.rs
Službeni jezik događanja: engleski
Rokovi:18. rujan 2018. Online registracije (dodajte svoj profil o suradnji)22. rujan 2018. Odaberite sebi zanimljive profile i rezervirajte svoj B2B sastanak26. rujan 2018. Poslovni razgovori B2B@rbf2018
Kontakt u HGK:
Mijo Kovačević 01/4561763mkovacevic@hgk.hr

Info dan o nacionalnoj i EU potpori malim i srednjim poduzetnicima
2018-09-26 10:43
Pružate li malim i srednjim poduzetnicima savjet, potporu ili usluge? Pomažete li im oko financiranja, vodite ih kroz postupke za poslovanje u inozemstvu ili im pomažete da zaštite svoje intelektualno vlasništvo? Pružate li im pomoć pri sklapanju partnerstva kako bi razvili ili promovirali svoj proizvod na tržištu? U tom slučaju, ovaj Info dan je za Vas.
Europska Komisija će predstaviti informacije o uslugama i programima koje nudi u Hrvatskoj, zajedno s informacijama o nacionalnim programima. Imat ćete mogućnost susresti stručnjake i proširiti profesionalna poznanstva. Neke od tema će biti pristup financijama, širenje na nova tržišta i pronalaženje novih poslovnih partnera. Događaj će sadržavati i rasprave o važnim pitanjima, poput prava malih i srednjih poduzetnika na jedinstvenom tržištu i savjeta o intelektualnom vlasništvu uz prezentaciju uspješnih primjera iz prakse.
Info dan će se održati u hotelu Doubletree by Hilton, Ulica grada Vukovara 269a. Broj dostupnih mjesta za događaj je ograničen. Za registraciju, slijedite ovaj link. Molimo imajte na umu da je događaj organiziran na načelu usluge po redoslijedu dolaska. Ako imate dodatnih pitanja, kontaktirajte tajništvo kampanje.

FOR ARCH 2018 - međunarodni poslovni razgovori na sajmu graditeljstva, Prag, 21.9.2018.
2018-09-21 10:53 - 2018-09-22 10:53
Međunarodni poslovni razgovori su organizirani za vrijeme najvećeg i najposjećenijeg sajma graditeljstva u Češkoj, sajam FOR ARCH. Pozvane su tvrtke iz građevinske industrije ili povezanih polja koje žele proširiti svoje poslovanje i u inozemstvu.
Zastupljeni su svi građevinski sektori kao što su: arhitektura, dizajn, građevinske usluge, građevinarstvo, građevinski instalacijski rad, elektroinstalacija, građevinski materijali, proizvodnja prozora, vrata i stepenica, grijanje, dimnjaci, klimatizacija, održavanje, obnova i modernizacija, bazeni i saune, prijevoz i logistika, kulturna baština, postavljanje pločica i zidanje, podovi, krovovi, ličenje, održive građevine i ostalo.

Sudjelovanje na poslovnim razgovorima je besplatno. Krajnji rok za registraciju je do 9.9.2018., a registrirati se možete putem poveznice.
Kontakt u HGK:
Mijo Kovačević 01/4561763mkovacevic@hgk.hr

B2B poslovni razgovori - TIV 2018, Hardenberg, 19.9.-20.9.2018.
2018-09-19 13:02 - 2018-09-20 13:02
Technisch Industriële Vakbeurs 2018 (TIV 2018) je nizozemski sajam za industrijsku proizvodnju. Sajam se održava od 18.9.2018. do 20.9.2018. i okuplja više od 7.500 stručnjaka i posjetitelja zainteresiranih za novosti i razvoj koji su vezani za industrijsku proizvodnju.
Europska poduzetnička mreža Vas poziva na B2B poslovne razgovore koji će se održati 19.9.2018. i 20.9.2018. za vrijeme sajma. To je međunarodni događaj koji se fokusira na jačanje veza u europskim vrijednostima i opskrbnim lancima različitih industrija i povezanih istraživača, poslovnih partnera, dobavljača i posrednika. Europska poduzetnička mreža želi organizirati poslovne razgovore kako bi olakšali umrežavanje i okupili međunarodne potencijalne projekte i poslovne partnere.
U toj masi potencijalnih kontakata, tijekom TIV 2018, ovi sastanci omogućit će sudionicima da se zajedno s projektnim i poslovnim partnerima pripreme za unaprijed dogovorene sastanke gdje će tražiti suradnju, zajedničke razvojne, proizvodne i agencijske sporazume.
Glavni industrijski sektori zastupljeni na sajmu su:1. High Tech sustavi i materijali2. Automobilski TIER 1 i TIER 23. Prehrambena industrija4. Industrija pametnih uređaja5. Industrija proizvodnje plastike6. Pakiranje industrijskih proizvoda
Ciljani sudionici su: proizvođači, programeri, istraživači, inženjeri, dobavljači dijelova, dobavljači sustava, dobavljači industrijskih ambalaža, davatelji usluga održavanja i popravaka, agenti, distributeri, konzultanti i dr.
Sudjelovanje na sajmu i poslovnim razgovorima je besplatno i uključuje besplatno piće i hranu.
Rok za prijave za poslovne razgovore je do 18.9.2018., a prijaviti se možete putem poveznice.
Kontakt u HGK:
Mijo Kovačević 01/4561763mkovacevic@hgk.hr

InnoTrans Business Days 2018 - poslovni razgovori, Berlin, 18.9.-21.9.2018.
2018-09-18 09:40 - 2018-09-21 09:40
InnoTrans 2018 (Berlin, 18.9.-21.9.2018.) je vodeći sajam za željezničku tehnologiju.
Sajam cilja sljedeće sektore: intermodalni prijevoz, logistika, željeznički prijevoz, kontrolni sustavi, dizajn vozila, željeznička vozila, pogonski sustavi, aplikacije umjetne inteligencije za automobile i prijevoz, navigacija, senzori za automobile i prijevoz, lagana konstrukcija, kontrola onečišćenja zraka za automobile i prijevoz, mjerni uređaji, sustavi za osvjetljenje i signalizaciju, sigurnosni sustavi, oprema unutrašnjosti, pogosnki sklop i podvozje, kočioni sustavi, prijenosni sustav.
Poslovni razgovori će se odvijati za vrijeme InnoTrans 2018 sajma i otvoreni su za sve izlagače i posjetitelje. Sudjelovanje na poslovnim razgovorima je besplatno, ali je potrebno kupiti kartu za sajam.Za sudjelovanje u poslovnim razgovorima se možete registrirati do 16.9.2018., putem poveznice.Kartu za InnoTrans 2018 sajam možete kupiti putem poveznice.
Kontakt u HGK:
Mijo Kovačević 01/4561763mkovacevic@hgk.hr

Poslovni susreti EKOBIS B2B 2018, Bihać, 14.9.2018.
2018-09-14 15:14 - 2018-09-15 15:14
Razvojna agencija Unsko-sanskog kantona i Europska poduzetnička mreža u Bosni i Hercegovini, uz podršku Privredne komore Unsko-sanskog kantona, Privredne komore Srbije, Slovačke regionalne privredne komore Trenčin i drugih međunarodnih organizacija i agencija za podršku malom i srednjem poduzetništvu iz Europske unije i okolice, organizira Poslovne susrete EKOBIS 2018 – u sklopu 16. Međunarodnog sajma ekologije EKOBIS (13.9.-15.9.2018./više informacija o sajmu na: http://ekobis.info/ ).Poslovni susreti EKOBIS B2B 2018 će se održati 14.9.2018. godine u sportskoj dvorani “Luke”, Bihać, Bosna i Hercegovina i imaju za cilj podržati tvrtke u pronalasku međunarodnih partnera na sajmu. Sudionici mogu ugovoriti sastanke s potencijalnim partnerima u skladu sa svojim potrebama i interesima, te direktno razgovarati o mogućnostima suradnje. U proteklih 15 godina postojanja, EKOBIS sajam se isprofilirao kao jedan od najznačajnijih ove tematike na području jugoistične Europe. U prilog tome govore podaci da se u proteklom razdoblju na sajmu prezentiralo 2900 izlagača iz 18 zemalja, uspješno je realizirano preko 550 pratećih sadržaja, a sajam posjetilo 210 000 posjetitelja. Sajam ima za cilj promociju održivog razvoja i zdravog načina življenja korištenjem ekološki prihvatljivih proizvoda, te afirmaciju Bihaća i Unsko-sanskog kantona u tom pravcu. Ove godine glavne teme sajma su POLJOPRIVREDA I PREHRAMBENA INDUSTRIJA.

Teme poslovnih susreta: poljoprivreda i prehrambena industrija, ekološka proizvodnja, okoliš, turizam, metalna industrija i strojevi, građevinarstvo i građevinski materijali, drvna industrija, informacijske i komunikacijske tehnologije.

Sudjelovanje na poslovnim susretima je besplatno i uključuje raspored sastanaka za svaku pojedinačnu tvrtku (prethodno ugovoreni 20 – minutni bilateralni sastanci), a na poslovne susrete se možete prijaviti do 11.9.2018. na e-mail info@rausk.ba ili putem telefona na broj: + 387 (0)37 224-048.
Kontakt u HGK:
Mijo Kovačević 01/4561763mkovacevic@hgk.hr

Seminar-radionica OiRA - online interaktivna procjena rizika
2018-09-13 12:42 - 2018-09-14 12:42
Na ovome seminaru-radionici će se predstaviti besplatni on-line alat za izradu procjene rizika u frizerskim salonima, održat će se 13. rujna 2018. u Hrvatskoj gospodarskoj komori, Rooseveltov trg 2, Zagreb, s početkom u 10 sati.

Seminar-radionicu zajednički organiziraju Zavod za unapređivanje zaštite na radu i Hrvatska gospodarska komora – Europska poduzetnička mreža uz potporu Europske agencije za zaštitu na radu (EU OSHA), a u sklopu aktivnosti OiRA on-line alat za frizere.

Cilj seminara-radionice je upoznati frizere s ovim besplatnim internetskim interaktivnim alatom koji frizerima pomaže u upravljanju rizicima povezanim sa sigurnošću i zdravljem radnika, te se njime izrađuje dokument procjene rizika.
Program se može prilagoditi obvezama frizera.
Kontakt u HGK:
Mijo Kovačević 01/4561763mkovacevic@hgk.hr

Međunarodni poslovni razgovori - Uspješni u Sloveniji 2018, Celje, 13.9.2018.
2018-09-13 11:22 - 2018-09-15 11:22
Poslovni razgovori će se održati 13.9.2018. u sklopu 50. Međunarodnog sajma trgovine i poslovanja u Celju, Slovenija. Za vrijeme ovog događanja će se održati radionica na temu “Kako pronaći pravog prodajnog i distribucijskog partnera?” te ćete imati priliku čuti priće o uspjehu i savjete o prekograničnom poslovanju i stvaranju novih poslovnih veza s međunarodnim tvrtkama.
Glavne teme: elektroindustrija, metalna industrija, izgradnja postrojenja, obrada drva, logistika, kemikalije i plastika, okoliš i obnovljivi izvori energije.

Prisustvovanje događanju je besplatno.Registrirati se možete putem poveznice.Kranji rok za registraciju je 9.9.2018.
Imajte na umu da registriranim osobama, koje se ne pojave na razgovorima, će biti naplaćena naknada od 50 EUR (bez PDV-a) ukoliko nisu otkazali svoj dolazak do 9.9.2018. godine.
Kontakt u HGK:
Mijo Kovačević 01/4561763mkovacevic@hgk.hr

B2B razgovori na Sajmu drveta u Klagenfurtu, 30.8.2018.
2018-08-30 16:22
Gospodarska komora Koruške (Odjel za vanjsku trgovinu i EU) u suradnji s Europskom poduzetničkom mrežom poziva na B2B razgovore u građevinarstvu (drvene konstrukcije) i šumarstvu. Događaj se organizira tijekom poznatog Međunarodnog sajma drveta u Klagenfurtu.
Datum: četvrtak, 30. kolovoza 2018,
Lokacija: Kärntner Messen Klagenfurt, Messe-Centrum 5, 1. kat A-9020 Klagenfurt am Wörthersee, Austria
Ovaj EEN događaj usmjeren je na široki spektar tvrtki iz srednje Europe, Alpe-Adria-regije i predstavnika javnih tijela u sektoru drva i šumarstva.
Glavne teme:
Građevinski objekti i proizvodi
Šumarski alati, zaštita na radu, sigurnost i sprječavanje nezgoda
Tehnike prikupljanja drva
Tehnologija za pilane
Mjerenje drva i IT
Bioenergija
Prijevoz i logistika

Registracija I program: https://woodfair2018.b2match.io/
Sudjelovanje je bez naknade I otvoreno za sve tvrtke iz navedenog sektora. Službeni jezik je engleski.

Kontakt u HGK:
Anita Stipić01/4561783astipic@hgk.hr

B2B razgovori, Meet4Business Agra 2018 u Gornjoj Radgoni, 28.8.2018.
2018-08-28 08:19 - 2018-08-30 08:19
Razvojna Agencija Maribor organizira poslovne razgovore: „Meet4Business AGRA 2018“, 28. kolovoza 2018. u sklopu 56-og Međunarodnog poljoprivrednog sajma i Sajma hrane AGRA 2018 (25. kolovoz – 30. kolovoz 2018.), Gornja Radgona u Sloveniji.
Sajam AGRA, sa svojih više od 50 godina tradicije, je mjesto sastanka četiri europske zemlje te je najveći i najvažniji sajam svoje vrste u središnjoj Europi. Na sajmu sudjeluje više od 1800 izlagača iz više od 30 zemalja.
B2B događanje je namijenjeno tvrtkama koje su uključene u sljedeće sektore: hrana, ambalaža za poljoprivredne proizvode, ambalažne tehnike, logistika i šumarstvo.

B2B događanje cilja na pokretanje poslovne i tehnološke suradnje nudeći unaprijed dogovorene 25 – minutne sastanke. Osnova za sastanke je online katalog koji sadrži profil sposobnosti i vještine svakog sudionika.
Događanje će biti organizirano u obliku već dogovorenih sastanaka jedan na jedan u kombinaciji s posjetom sajmu.
Rokovi:20. kolovoz 2018. Online prijave (unesite svoj profil tvrtke)22. kolovoz 2018. Odaberite profile koji vas zanimaju i dogovorite B2B sastanak28. kolovoz 2018. Meet4Business B2B razgovori Agra 2018
Registrirajte se putem ovog linka: http://meet4businessagra2018.talkb2b.net/
Događanje se odnosi na sljedeće sektore: poljoprivredni strojevi i tehnologija, uzgoj životinja i ratarstvo, vrtlarstvo, pesticidi, precizna poljoprivreda, šumarska tehnologija, proizvodi od drveta, ambalaža i rukovanje hranom, tehnologija i obrada hrane, sigurni načini proizvodnje
Kontakt u HGK:
Mijo Kovačević 01/4561763mkovacevic@hgk.hr

Gamesmatch 2018, B2B razgovori za industriju video igara u Kölnu, 21.8. - 23.8.2018.
2018-08-21 00:00 - 2018-08-23 00:00
Od 21. do 24. kolovoza 2018. godine, Gamescom sajam će se održati u Kölnu – svjetski najveća trgovinska izložba i vrhunac u području video igara.
Europska poduzetnička mreža će stručnjacima po peti put ponuditi jedinstven i učinkovit način da ubrzaju svoje poslovne sastanke na sajmu.
Tvrtke koje se bave proizvodnjom video igara će predstaviti svoje najnovije proizvode, ali će isto tako tražiti partnere za suradnju na budućim projektima.

Registrirati se možete putem interneta te na taj način predstaviti sebe, svoju tvrtku, svoju tehnologiju i odabrati partnere prije samog događanja.
Svaki sudionik dobit će svoj personalizirani program s B2B razgovorima nakon završenog procesa registracije.
Online registracija: https://gamesmatchgamescom2018.b2match.io
Sastanci će se održati u:
Utorak, 21. kolovoz, poslijepodne (15:00-18:00)
Srijeda, 22. kolovoz, ujutro/poslijepodne (10:00-14:00/14:00-16:00)
Četvrtak, 23. kolovoz, ujutro/poslijepodne (10:00-14:00/14:00-18:00)
Događanje je besplatno. Vi samo trebate valjanu ulaznicu za poslovni dio sajma.
Rezervacije B2B sastanaka bit će moguće do 15. kolovoza 2018.
Usluge poslovne podrške (inkubatori i poslovni parkovi, Europska poduzetnička mreža, ulagajuće i slične agencije) su dobrodošle predstaviti svoje usluge u katalogu. Međutim, oni ne mogu aktivno dogovarati sastanke, ali ih mogu prihvatiti od strane drugih sudionika.
Mjesto događanja: Booth of Mediennetzwerk NRW
Događanje je usmjereno na sljedeća područja: Umjetna inteligencija (AI), Računalne igre, Specijalizirani sofware programi za simulaciju realnih okolnosti (urbanističko planiranje, zrakoplovstvo, medicina…), Vizualizacija, Virtualna stvarnost, Informacije i mediji, zajednica/društvo

Kontakt u HGK:
Mijo Kovačević 01/4561763mkovacevic@hgk.hr

TORINO FASHION MATCH 2018
2018-06-28 15:57
B2B na Torino Fashion Match 2018
28.6-1.7.2018.
Registracija za poslovne razgovore: https://torino-fashionmatch-2018.b2match.io/
Rok za prijavu: 21.lipnja 2018.
Ovaj događaj namijenjen je: za mala i srednja poduzeća, modnim dizajnerima, start upovima, društvima za e-trgovinu, kupcima, trgovcima, međunarodnim stručnjacima
Glavni fokus:• Tekstilna i modna odjeća / pribor• Muška i ženska odjeća• Sportska odjeća / odjeća za plažu / donje rublje• Tekstilne tehnologije• Tkanine• usluge u modi i tekstilu
Tijekom TFW # 3 sudionici mogu prisustvovati showovima modnih pista, B2B sastancima, a pozvani su i na posebne radionice vezane uz modnu industriju, u organizaciji Unioncamere Piemonte:
-Pametni materijali i tehnologije povezane nosivosti: Fashion Tech• Kružna ekonomija i održivost u modnoj industriji• Digitalna revolucija i neki pravni aspekti u modnoj industriji 4,0: e-commerce i aspekti inovacije•Europska komisija: mogućnosti financiranja i natječaji iz fondova EU

Kontakt u HGK-EEN:
Vesna Torbarina (vtorbarina@hgk.hr)
tel: 01/4561 671

Poslovni susreti tvrtki na ENERGA B2B 2018, Sarajevo 19.6.2018.
2018-06-19 14:58
POSLOVNI SUSRETI NA ENERGA B2B 2018
19. lipnja 2018.
u okviru 8.međunarodnog sajma energije, rudarstva, zaštite okoliša i
prateće industrije ENERGA 2018
Sarajevska regionalna razvojna agencija SERDA i Europska poduzetnička mreža u Bosni i Hercegovini (EEN) uz podršku Privredne komore FBiH, Fondacije za razvoj odnosa BiH i Turske – BIGMEV, te brojnih međunarodnih organizacija i agencija za podršku poslovanju iz Europske unije i regije organizira poslovne susrete tvrtki u okviru 8.međunarodnog sajma energije, rudarstva, zaštite okoliša i prateće industrije ENERGA 2018 (19. – 21.06.2018.). Za više informacija o sajmu posjetite http://energa.ba/
Poslovni susreti ENERGA B2B 2018 će se održati 19. lipnja 2018.god. u Centru Skenderija, Sarajevo
Besplatno se registrirajte za sudjelovanje na poslovnim susretima i rezerviirajte svoje sastanke na stranici: http://www.energa2018.talkb2b….
Cilj ovih poslovnih susreta je pronalazak internacionalnih poslovnih partnera na sajmu.
Tematska područja poslovnih susreta:

Energija
Elektrika i elektronika
Rudarstvo
Zaštita okoliša
Metali i proizvodi od metala
Strojevi i uređaji
Građevinarstvo i građevinski materijali
Inžinjering, dizajn i konsalting

Prošlih godina se sajam i konferencija ENERGA zajedno sa sadržajima i strkukturom sudionika potvrdio kao uspješan i atraktivan poslovni događaj, te svrstao među najznačajnije manifestacije u području energetike u regiji. Sajam ENERGA je mjesto susreta uglednih domaćih i stranih kompanija na kojem se prezentiraju trendovi, te raznovrsna istraživačka i proizvodna ostvarenja u proizvodnji i distribuciji električne energije, fosilnih goriva, obnovljivih izvora energije, energetske učinkovitosti, prateće industrije (metali, strojevi, građevina i inžinjering), kao i različiti oblici poslovne suradnje, domaćih i stranih kompanija.
Sarajevo će tijekom Međunarodnog sajma i konferencije ENERGA 2018 biti regionalni energetski centar na kojem će se okupiti više od 100 izlagača iz 15 zemalja kako regije tako i svijeta, a koji će predstaviti proizvode, projekte, ideje i usluge svojih tvrtki.
ENERGA se održava pod sloganom MISLITI NA BUDUĆNOST / THINKING THE FUTURE.
Zašto sudjelovati?
Sudjelovanje na poslovnim susretima je besplatno i uključuje:

Raspored sastanaka za svaku pojedinačnu firmu (prethodno ugovoreni 20-minutni bilateralni sastanci)
Informativni paket dostavljen na dan poslovnih susreta
Poslovna podrška osoblja Europske poduzetničke mreže u BiH (EEN) prije, tijekom i nakon poslovnih susreta

Službeni jezik događaja: engleski
Za dodatne informacije i pomoć prilikom registracije kontaktirajte Sarajevsku regionalnu razvojnu agenciju SERDA, odjel Europske poduzetničke mreže u BiH, kontakt osoba: Aida Džamalija Duran, tel: +387 33 652 935, e-mail: aida@serda.ba

Future Match at CEBIT 2018
2018-06-11 15:17 - 2018-06-15 15:17
Agencija HAMAG-BICRO organizira odlazak na ‘B2B’ razgovore u sklopu CEBIT sajma u Hannoveru koji se održava od 11. – 15. lipnja 2018. godine.
CEBIT sajam je poslovni festival za inovacije i digitalizaciju koji kroz svoja tri sastavna dijela – izložbe, konferencija i festival, pokriva digitalizaciju poslovanja, upravljanja i društva iz svakog kuta.
Paralelno sa sajmom, u organizaciji Europske poduzetničke mreže, odvijaju se i poslovni razgovori tvrtki, Future Match at CEBIT 2018.
Zašto sudjelovati na ‘B2B’ razgovorima?

Saznajte najnovije informacije o ICT trendovima i inovacijama
Promovirajte svoje proizvode, tehnologiju i znanje
Pronađite rješenja za vaše IT probleme
Pronađite nove komercijalne i tehnološke partnere
Pronađite nove klijente i stvorite nove suradnje sa poslovnim partnerima
Raspravljajte o novim projektnim idejama

HAMAG-BICRO će kroz švicarsko-hrvatsku suradnju na programu Eurostars sufinancirati troškove putovanja (avion) i troškove plaćanja kotizacije za jednog predstavnika iz svake tvrtke, a konačan broj tvrtki će biti naknadno utvrđen ovisno o broju prijavljenih tvrtki. Troškove smještaja će snositi same tvrtke. Hrvatska delegacija bi na put krenula 12. lipnja dok je predviđeni povratak za Zagreb 14. lipnja. Ukoliko tvrtka želi krenuti ranije ili tamo ostati duže od predviđenog molimo Vas da to napišete u prijavi.
Cilj sastanaka s tvrtkama ne bi bio samo komercijalna suradnja, već bi tvrtke trebale imati istraživačko-razvojni projekt koji bi htjele razvijati s međunarodnim partnerom te prijaviti taj projekt u Eurostars program.
Eurostars je program za istraživanje i razvoj putem kojega tvrtke mogu dobiti do 1,5 milijun kuna uz 70%-tno sufinanciranje. Osnovni kriterij je sudjelovanje minimalno dvije zemlje članice Eurostarsa.
Prihvatljivost prijave za ovaj organizirani odlazak na sajam ovisit će o kvaliteti ispunjene prijave same tvrtke.
Prije samog odlaska na sajam i poslovne razgovore, za sudionike će biti organizirana radionica o prijavi projekta na program Eurostars kako bi oni mogli biti što spremniji za sudjelovanje na razgovorima.
Vaše prijave možete ispuniti preko google obrasca, a za sva dodatna pitanja stojimo na raspolaganju na eurostars@hamagbicro.hr

3. EUSAIR FORUM, Catania, Italija, 24-25.svibnja 2018.
2018-05-24 16:01
CATANIA, Italija, 24. – 25. svibnja 2018
3. EUSAIR Forum
Na forumu će se održati poslovni razgovori – B2B u organizaciji Europske poduzetničke mreže
U Italiji će se održati 3. Forum Strategije EU za Jadransko i Jonsko područje (EUSAIR) pod sloganom »Naša regija, naša budućnost«.
Forum će organizirati Republika Italija u suradnji s Europskom komisijom i uz potporu EUSAIR Facility Point-a i ima za cilj povećati vidljivost EUSAIR-a i razmišljanju o napretku koji je postignut od 2. Foruma održanog u Ioannini (Grčka) u svibnju 2017. godine. Sudionici će imati priliku razgovarati o mehanizmima financiranja za sva četiri tematska stupa EUSAIR-a i podijeliti konkretne ideje o budućim izgledima Strategije.
Svake godine Forum privlači brojne dionike, kao što su Europska komisija i druge institucije EU, nacionalna ministarstva, regionalna i lokalna tijela, poslovni sektor, akademsku zajednicu i civilno društvo, koji dijele mišljenja, razmjenjuju iskustva i razgovaraju o načinima suradnje. Dodatni tematski susreti i kulturni i društveni događaji upotpunit će program Foruma.
Nakon uspješnih B2B susreta tijekom prošlih izdanja EUSAIR foruma (u Dubrovniku i Ioaninni), Europska poduzetnička mreža će i ove godine organizirati bilateralne susrete između organizacija i malih i srednjih poduzeća koja se nalaze u jadranskoj i jonskoj regiji. Razgovori će se održati ujutro prvoga dana (24. svibnja 2018, 09: 00-13: 30)
Partneri Europske poduzetničke mreže na Siciliji (Sicindustria i Consorzio Arca) organiziraju ovaj poludnevni B2B događaj, u suradnji s uredima EEN-a u drugim EUSAIR zemljama (Albanija, Bosna i Hercegovina, Hrvatska, Grčka, Crna Gora, Srbija, Slovenija ). Štoviše, u okviru EU China Tourism Year 2018 (ECTY) i u suradnji s uredima Kine EEN, Mreža će pozvati kineske turističke tvrtke i dionike da sudjeluju na B2B susretu kako bi olakšale suradnju s kolegama iz EU.
Registracija događaja i prijava za B2B razgovore je otvorena na sljedećoj poveznici: https://b2b-eusair-forum-2018….
Detaljnije informacije o programu i Forumu nađite na linku: http://www.adriatic-ionian.eu/…
Glavne teme B2B događaja:
Održivi turizam

Raznovrsni turizam
turizam hrane
medicinski i wellness turizam
Turistička ponuda (proizvodi i usluge)
Odgovorno upravljanje turizmom (inovacija i kvaliteta)
Turizam s multisektorskim pristupom: ICT, mobilnost, energetska učinkovitost
Pomorski, obalni i kružni turizam
dostupan turizam
Industrija MICE

Povezanost

Pomorski prijevoz i logistika
Intermodalne veze sa zaleđem
Energetske mreže

Kvaliteta

Morski okoliš
Transnacionalna zemaljska staništa i biološka raznolikost
Onečišćenje mora  Plave tehnologije

Plavi rast

Ribarstvo i akvakultura
Plave tehnologije
Pomorsko i morsko upravljanje i usluge
Plava energija
Pomorski mineralni resursi

Za više informacija možete direktno kontaktirati kolege u EEN Italija:
Giada Platania; g.platania@sicindustria.eu+39 091581100, +39 334 6073882
Anna Sangiorgi; asangiorgi@consorzioarca.it +39 091 6615645 – 11 + 39 091 3357558958

Kontakt u Hrvatskoj:
Vesna Torbarina, vtorbarina@hgk.hr , 01 4561 671

Konferencija: Uloga poduzetništva u jugoistočnoj Europi - izazovi i prilike
2018-05-22 12:14
Konferencija:
ULOGA PODUZETNIŠTVA U JI EUROPI -izazovi i prilike-
Zagreb, hotel Westin, dvorana Panorama
utorak, 22. svibnja 2018.
Hrvatska gospodarska komora, Europska poduzetnička mreža, zaklada Konrad-Adenauer-Stiftung i Međunarodna mreža poslovnih žena zajedno organiziraju konferenciju s ciljem osvještavanja uloge poduzetništva u cjelokupnom gospodarstvu jugoistočne Europe.

Konferenciju će otvoriti državna tajnica u Ministarstvu gospodarstva, poduzetništva i obrta – Nataša Mikuš Žigman, a o natječajima i sredstvima za žensko poduzetništvo govorit će Ana Mandac, pomoćnica ministrice.

Na konferenciji će govoriti uspješne poslovne žene i muškarci te predsjednice regionalnih udruženja žena poduzetnica. U temu panela će nas uvesti predavanja predstavnika poduzeća Tokić d.o.o. , Anita Letica – generalna direktorica društva Philip Morris te Jadranka Primorac- članica Uprave Specijalne bolnice Sv. Katarina. Svoje poduzetničke početke će s nama podijeliti uspješna poduzetnica, Vlasta Pojatina iz tvrtke Olival d.o.o. kao i druge panelistice i panelisti koji su već dugo u poduzetničkim i poslovnim vodama.
Prije same konferencije bit će predstavljanje knjige Mirjane Petković i Ivane Radić – Bez problema do rješenja– knjiga o hrabrosti i fokusiranosti na uspjeh, inspiriranu stvarnim ljudima i situacijama iz poslovnog i privatnog života.
Ova konferencija je regionalnog karaktera s gostima iz Njemačke, Bosne i Hercegovine, Srbije i Crne Gore te se očekuje značajan broj sudionika, uglavnom uspješnih poslovnih muškaraca i žena spremnih na razmjenu iskustava. Osim visokog menadžmenta i vlasnika poduzeća, među publikom se očekuju i oni koji su tek krenuli u posao te su otvoreni za nove suradnje. Hrvatskom gospodarskom komorom
4 predavača, 19 panelista i 3 teme s međunarodnim sudionicima bit će prava prilika za diskusiju i razmjenu iskustava te međusobne razgovore u okviru B2B sesije.
Program možete vidjeti OVDJE
Konferencija je besplatna za sve sudionike uz prethodnu prijavu i potvrdu dolaska. Prijaviti se možete ovdje: PRIJAVA

Poslovni razgovori na AgroB2B @ NSFair, Novi Sad, Srbija
2018-05-16 11:37
Novosadski sajam i Enterprise Europe Network Srbija – Trgovinska i industrijska komora Srbije i poslovni inkubator Novi Sad organiziraju Međunarodne poslovne razgovore AgroB2B @ NSFair koji će se održati na Međunarodnom sajmu poljoprivrede u Novom Sadu 16. svibnja 2018. godine.
Ključne prednosti sudjelovanja za tvrtke:
• atmosfera pogodna za međunarodni razvoj poslovanja;
• personalizirana pomoć pri planiranju zahtjeva za sastanak;
• Pristup regiji i industriji.

Glavni fokus ovog događaja su proizvođači i trgovci hranom, no i drugi povezani sektori se mogu prijaviti:
• Poljoprivredni strojevi i oprema
• Kemijski proizvodi za poljoprivredu
• Ambalaža
• Obnovljiva energija
• Obrada i oprema za staklenike
• Primijenjena znanost i istraživanje
Sudjelovanje za tvrtke članice Enterprise Europe Network partnera je besplatno.
Za više informacija o događaju i prijavu za poslovne razgovore posjetite službenu web stranicu događaja: http://agrob2b2018.talkb2b.net/

Kontakt osoba u HGK – Europska poduzetnička mreža
Vesna Torbarinavtorbarina@hgk.hr01/4561 671

Konferencija "Do boljih poslovnih rezultata uz sredstva EU fondova"
2018-05-08 15:10
Hrvatska gospodarska komora – Europska poduzetnička mreža Hrvatske i Hrvatska banka za obnovu i razvitak organiziraju konferenciju na temu „Do boljih poslovnih rezultata uz sredstva EU fondova“.
Cilj konferencije je pružiti informacije o EU financijskim instrumentima, njihovoj ulozi u aktualnoj financijskoj perspektivi te trenutnim i budućim aktivnostima u ovom području. Na konferenciji će se ujedno potaknuti rasprava o aktualnim i EU natječajima u najavi u području malog i srednjeg poduzetništva te poljoprivrede i ruralnog razvoja, aktivnostima u budućem razdoblju, ulozi HBOR-a u sufinanciranju EU proje kata te čuti iskustva poduzetnika čiji su se projekti sufinancirali EU sredstvima.
Vrijeme održavanja konferencije je utorak 8. svibnja 2018. s početkom u 9:30 sati, na lokaciji Kongresni centru Forum Zagreb, Radnička cesta 50.
Sudjelovanje na konferenciji je besplatno i bit će omogućeno sudionicima koji dostave svoje prijave najkasnije do srijede 3. svibnja 2018.
Program konferencije i detalje o prijavi možete pronaći ovdje

FUTURE OF BUILDING 2018 - B2B razgovori, BEČ, 08.- 09.05.2018.
2018-05-08 10:08
Austrijska gospodarska komora i EEN Austrije po peti put organiziraju međunarodnu konferenciju, izložbu, B2B razgovore i stručan obilazak građevinskih projekata
FUTURE OF BUILDING 2018 – Beč, Austrija 08. – 09.05.2018.
HGK Komora Zagreb i EEN Hrvatska Vas pozivaju na konferenciju i B2B razgovore koji su namijenjeni tvrtkama koje žele: više saznanja o inovativnim solucijama i razvoju u austrijskom i međunarodnom graditeljstvu, održivoj gradnji, visoko kvalitetnim objektima, najnovijim tehnologijama; razmijeniti nove projektne ideje, te pronaći poslovnog partnera za nove poslovne prilike.
Glavna tematska područja i sektori su:

materijali, komponente i sistemi u graditeljstvu
građevinske metode i oprema
održavanje, oprema i metode monitoringa u graditeljstvu
graditeljstvo (dizajn, simulacija)
upravljanje građevinskim procesima
građevinske tvrtke
proizvodnja građevinskih materijala, komponenata i sistema
distribucija građevinskih proizvoda i sistema
inženjerske i konzultantske usluge u svezi graditeljstva

Prijava i registracija?
Detalje o događanju, programu i informacije o prijavi sudjelovanja te registacija je obavezna putem OVE POVEZNICE
Rok za registraciju je 30.04.2018.
Za hrvatske tvrtke sudjelovanje na svim događanjima (konferencija, inovativne radionice, poslovni razgovori, posjet projektima, večernje događanje) ne naplaćuje se naknada,

Gdje?
Konferencija, B2B razgovori, radionice i izložba se održava u Austrijskoj gospodarskoj komori (Wiedner Hauptstrasse 63)
Večernje događanje s prezentacijom i ceremonijom dodjele nagrada “Austrian Green Planet Building” će se održati u Diplomatskoj akademiji ( Favoritenstrasse 15a, Beč).

Kontakt u Austriji:
-informacije za registraciju na B2B razgovore: g. Herwig Wutscher, tel. 0043 5 90 900 – 3662, herwig.wutscher@wko.at
-informacije o konferenciji: tel. t +43 (0) 5 90 900 3775, aussenwirtschaft.construction@wko.at

Kontakt u HGK

HGK-EEN: Vesna Torbarina, tel: 01/4561 671; e-mail: vtorbarina@hgk.hr

HGK- Komora Zagreb: Silvija Czeisberger; tel:01/4606 807 e-mail: sczeisberger@hgk.hr

Seminar Njemačka kao poslovna destinacija
2018-05-04 12:51
Želite li saznati više o pravnim aspektima izgradnje poduzetničke aktivnosti u Njemačkoj?
Imate li poteškoća pri izaslanju radnika u Njemačku?Na koji se način regulira prekogranično pružanje usluga?Jeste li obveznik plaćanja SOKA-Bau fondu?Želite li proširiti svoje poslovanje i otvoriti tvrtku ili podružnicu u Njemačkoj?
S obzirom na veliki interes hrvatskih tvrtki za poslovanje u Njemačkoj i prekogranično pružanje usluga, Hrvatska gospodarska komora kroz projekt EEN Hrvatska organizira edukaciju za članice na kojoj će se govoriti o poslovanju na jednom od najznačajnijih tržišta za hrvatske tvrtke.
U okviru ovog seminara dobit ćete odgovore na pitanja upravo o poslovanju u Njemačkoj, uključujući i informacije o obvezama i pravima hrvatskih izaslanih radnika, obveznim osiguranjima pri izaslanju, EU potvrdi te efikasnom osnivanju tvrtke u Njemačkoj.
Seminar obrađuje pitanja i primjere iz prakse te predviđa raspravu o navedenim temama.
Predavači:• Mario Šušak (KWVD)• Alois Kovač (Anwaltskanzlei Kovac)• Tasan Čalić (Allianz Versicherung)• Katharina Müller (SOKA-Bau)• Niels Mohr (SOKA-Bau)
Radni jezik: hrvatski i njemački, uz simultano prevođenje
Kotizacija:• 200,00 kuna*
Prijava:• putem online obrasca• nakon što se prijavite, poslat ćemo vam predračun• rok za prijavu sudionika: ponedjeljak, 30. travnja • rok za plaćanje kotizacije: četvrtak, 3. svibnja
Broj sudionika je ograničen, a trošak kotizacije plaća se po sudioniku! U slučaju nemogućnosti dolaska, moguće je sudjelovanje druge osobe iz tvrtke.
Radujemo se vašem dolasku!

Mala škola poduzetništva za žene
2018-05-03 10:19
Hrvatska gospodarska komora – Europska poduzetnička mreža Hrvatske i i Međunarodna mreža poslovnih žena organiziraju Ciklus radionica na temu
MALA ŠKOLA PODUZETNIŠTVA ZA ŽENE
U Zagrebu, 3.-24. svibnja 2018.
Cilj ovih radionica je pružiti sadašnjim i budućim poduzetnicama nova znanja i vještine u kreiranju vlastitog poduzeća. Žene koje će tek krenuti u poduzetništvo, dobit će pregled informacija i praktičnih savjeta koje su im potrebne za tako veliki korak. Žene koje su već vlasnice tvrtki i potrebna su im neka nova znanja i vještine dobit će savjete kako da budu još bolje u svom poslu.

Predavačice na radionicama su u poduzetništvu već duži niz godina pa iz svog iskustva mogu dati odgovore isplati li se upuštati u poduzetništvo i zašto, a također su i članice Međunarodne mreže poslovnih žena te aktivno rade na osnaživanju i promicanju ženskog poduzetništva.

Mala škola poduzetništva za žene obuhvaća ciklus od 4 dana predavanja i praktičnog rada prema sljedećem rasporedu:
3. svibnja 2018., Komora Zagreb, Draškovićeva 45, I kat
10. svibnja 2018. HGK, Rooseveltov trg 2, II kat
17. svibnja 2018. HGK, Rooseveltov trg 2, II kat
24. svibnja 2018. HGK, Rooseveltov trg 2, II kat
Detaljan program radionica možete pronaći OVDJE.
Sudjelovanje na radionicama je besplatno, a bit će omogućeno onima koje se prijave za cijeli ciklus i dostave svoje prijave online putem OBRASCA, a najkasnije do 20.4.2018. godine. Zbog ograničenog broja mjesta molimo sve zainteresirane da što ranije pošalju svoju prijavu, a registracija sudionica obavljat će se sukladno redoslijedu zaprimanja prijavnica. – PRIJAVE SU ZATVORENE, a zbog izuzetno velikog interesa, edukaciju ćemo ponoviti na jesen!
Žene koje odslušaju sva četiri predavanja i odrade sve vježbe, nakon cijelog ciklusa dobit će diplome. Potvrda sudjelovanja stići će na adresu elektroničke pošte prijavljenih.

Udine Far East Film Festival
2018-04-27 14:27
U okviru obilježavanja 20. obljetnice održavanja filmskog festivala „Udine Film Festival“, Centro Espressioni Cinematografiche te Fondo Audiovisivo del Friuli Venezia Giulia organiziraju događanje pod nazivom „Product placement: opportunity to increase brand awareness in EU and Asia within the frame of the Udine Far East Film Festival“. Događaj je posvećen azijskoj kinematografiji i najveće je događanje takve vrste u Europi i predstavlja mogućnost spajanja azijskih i europskih sudionika iz relevantnih područja.
U okviru događanja održat će se i B2B poslovni susreti namijenjeni svim tvrtkama koje se bave filmskom produkcijom, svim malim i srednjim poduzećima zainteresiranim za plasiranje svojih brendiranih proizvoda u Europi i Aziji.
Prihvatljivi sudionici su iz područja komunikacija, IT usluga, sporta i zabave, tekstila i ostalih.
Registracija je otvorena do 16. travnja, a registrirati se možete putem poveznice.
Mjesto održavanja: Trgovačka komora Udine, Via Elio Morpurgo, 4, 33100 Udine UD, Italija
Vrijeme održavanja: 27. travnja 2018.
Više informacija o događanju možete pronaći na web stranici događanja.
Kontakt osoba u HGK:
Kontakt osoba u HGK-EEN
Andrea Petić
email: apetric@hgk.hr

tel: 01/4561 784

Poslovni sastanci u okviru sajma HANNOVER MESSE
2018-04-23 12:33 - 2019-04-23 12:33
Od 23. do 27. travnja 2018. godine u okviru jednog od najznačajnijih međunarodnih industrijskih sajmova HANNOVER MESSE održavaju se međunarodni poslovni susreti između tvrtki posjetitelja i izlagača. U okviru ovog sajma je u zadnjih 13 godina organizirano više od 20.000 poslovnih sastanaka između više od 3000 tvrtki.
Sajam HANNOVER MESSE je usmjeren na široki raspon djelatnosti: istraživanje i razvoj, industrijska automatizacija i IT, industrijska opskrba, inženjerstvo i srodne usluge te energetika i tehnologije zaštite okoliša. Sudjelovanje na poslovnim sastancima pružaju mogućnost susreta s novim potencijalnim poslovnim partnerima te pristup novim proizvodima i tehnologijama.
Više informacija o događanju dostupno je na poveznici: http://www.een-matchmaking.com/hannovermesse2018
Napominjemo da se nakon 1. ožujka naplaćuje kotizacija za sudjelovanje na poslovnim sastancima – 119 EUR po tvrtki te 75 EUR za dodatnog predstavnika tvrtke.
